ddrg/super_eurlex huggingface dataset:
Official Journal 310 , 16/12/2004 P. 0260 - 0260



6. PRÓTACAL MAIDIR LE SUÍMH INSTITIÚIDÍ AN AONTAIS EORPAIGH AGUS SUÍMH COMHLACHTAÍ, OIFIGÍ, GNÍOMHAIREACHTAÍ AGUS RANNA ÁIRITHE DE CHUID AN AONTAIS EORPAIGH A SHOCRÚ TÁ NA hARDPHÁIRTITHE CONARTHACHA, AG FÉACHAINT d'Airteagal III-432 den Bhunreacht, AG MEABHRÚ DÓIBH AGUS AG DEIMHNIÚ Chinneadh an 8 Aibreán 1965 agus gan dochar do na cinntí maidir le suíomh institiúidí, comhlachtaí, oifigí, gníomhaireachtaí agus ranna a bheidh ann amach anseo, TAR ÉIS COMHAONTÚ ar na forálacha seo a leanas a chuirfear i gceangal leis an gConradh ag bunú Bunreachta don Eoraip agus leis an gConradh ag bunú an Chomhphobail Eorpaigh do Fhuinneamh Adamhach: Airteagal aonair 1. Is in Strasbourg a bheidh suíomh Pharlaimint na hEorpa agus is ansin a thionólfar na 12 tréimhse de sheisiúin iomlánacha mhíosúla, lena n-áirítear an seisiún buiséadach. Is sa Bhruiséil a thionólfar na tréimhsí de sheisiúin iomlánacha breise. Tiocfaidh Coistí Pharlaimint na hEorpa le chéile sa Bhruiséil. Fanfaidh Ardrúnaíocht Pharlaimint na hEorpa agus a cuid ranna i Lucsamburg. 2. Is sa Bhruiséil a bheidh suíomh na Comhairle. Tionólfar cruinnithe na Comhairle i Lucsamburg i rith Aibreáin, Meithimh agus Deireadh Fómhair. 3. Is sa Bhruiséil a bheidh suíomh an Choimisiúin. Beidh na ranna atá liostaithe in Airteagail 7, 8 agus 9 de Chinneadh an 8 Aibreán 1965 lonnaithe i Lucsamburg. 4. Is i Lucsamburg a bheidh suíomh Chúirt Bhreithiúnais an Aontais Eorpaigh. 5. Is in Frankfurt a bheidh suíomh an Bhainc Cheannais Eorpaigh. 6. Is i Lucsamburg a bheidh suíomh na Cúirte Iniúchóirí. 7. Is sa Bhruiséil a bheidh suíomh Choiste na Réigiún. 8. Is sa Bhruiséil a bheidh suíomh an Choiste Eacnamaíoch agus Shóisialta. 9. Is i Lucsamburg a bheidh suíomh an Bhainc Eorpaigh Infheistíochta. 10. Is sa Háig a bheidh suíomh Europol. --------------------------------------------------
Official Journal 310 , 16/12/2004 P. 0468 - 0468



36. Dearbhú maidir le hidirthuras daoine de thalamh idir réigiún Kaliningrad agus codanna eile de Chónaidhm na Rúise CUIREANN AN CHOMHDHÁIL I bhFIOS, Ag féachaint di do staid faoi leith réigiún Kaliningrad de chuid Chónaidhm na Rúise i gcomhthéacs mhéadú an Aontais; Ag aithint di oibleagáidí agus ceanglais na Liotuáine i dtaca leis an acquis ag bunú limistéar saoirse, slándála agus ceartais; Ag tabhairt dá haire di, go háirithe, go ndéanfaidh an Liotuáin acquis an Aontais a chur i bhfeidhm agus a chur chun feidhme go hiomlán maidir leis an liosta de thíortha a bhfuil ar a náisiúnaigh víosaí a bheith ina seilbh acu ar thrasnú teorainneacha seachtracha dóibh agus de thíortha a bhfuil a náisiúnaigh saor ón gceanglas sin, mar aon le acquis an Aontais maidir le formáid chomhionann do víosa amhail ón aontachas ar a dhéanaí; Ag aithint di gur ceist a bhaineann leis an Aontas ina iomláine idirthuras daoine de thalamh idir réigiún Kaliningrad agus codanna eile de Chónaidhm na Rúise agus gur cóir déileáil leis amhlaidh agus nach cóir go leanfadh aon iarmhairt neamhfhabhrach uaidh don Liotuáin; Ag féachaint di don chinneadh atá le glacadh ag an gComhairle rialuithe ag teorainneacha inmheánacha a dhíchur tar éis di a fhíorú gur comhalladh na coinníollacha is gá chuige sin; Ar é a bheith de rún daingean aici cuidiú leis an Liotuáin na coinníollacha a chomhall a thúisce is féidir le haghaidh rannpháirteachais iomláin i limistéar Schengen gan teorainneacha inmheánacha; Gur cuireadh forálacha sonracha chun na críche sin isteach i dTeideal V de Chuid a Dó den Phrótacal maidir le Conradh agus Ionstraim Aontachais Phoblacht na Seice, Phoblacht na hEastóine, Phoblacht na Cipire, Phoblacht na Laitvia, Phoblacht na Liotuáine, Phoblacht na hUngáire, Phoblacht Mhálta, Phoblacht na Polainne, Phoblacht na Slóivéine agus Phoblacht na Slóvaice. --------------------------------------------------
Official Journal L 236 , 23/09/2003 P. 0827 - 0827



A. REACHTAÍOCHT TALMHAÍOCHTA 1. 31991 R 2092: Rialachán (CEE) Uimh. 2092/91 ón gComhairle an 24 Meitheamh 1991 maidir le táirgeadh orgánach táirgí talmhaíochta agus sonraí ag tagairt dó ar tháirgí talmhaíochta agus earraí bia (IO L 198, 22.7.1991, lch. 1), mar atá arna leasú go deireanach le: - 32002 R 0473: Rialachán (CE) Uimh. 473/2002 ón gCoimisiún an 15.3.2002 (IO L 75, 16.3.2002, lch. 21). De mhaolú ar Airteagal 6(1), (2) agus (3) de Rialachán (CEE) Uimh. 2026/91, ceadófar síolta neamhchóireáilte, ábhar plandála agus ábhar iomadaithe fásrúil nach dtáirgtear tríd an modh orgánach táirgeachta a úsáid san fheirmeoireacht orgánach sa Laitvia go dtí an 1 Eanáir 2006. De mhaolú ar Airteagal 6(1) de Rialachán (CEE) Uimh. 2026/91, ceadófar siúcra neamhorgánach nach dtáirgtear tríd an modh orgánach táirgeachta a úsáid mar ábhar beatha breise do bheacha i mbeachlanna orgánacha sa Laitvia go dtí an 1 Eanáir 2006. De mhaolú ar Airteagal 6(1) agus (2) de Rialachán (CEE) Uimh. 2026/91, ceadófar ullmhóid sármhanganáite potaisiam a úsáid san fheirmeoireacht orgánach sa Laitvia ar feadh tréimhse 18 mí ó dháta an aontachais. 2. 31997 R 2597: Rialachán (CE) Uimh. 2597/97 ón gComhairle 18 Nollaig 1997 ag leagan síos rialacha breise maidir le comheagraíocht an mhargaidh i mbainne agus táirgí bainne lena n-ól (IO L 351, 23.12.1997, lch. 13), mar atá arna leasú go deireanach le: - 31999 R 1602: Rialachán (CE) Uimh. 1602/1999 ón gComhairle an 19.7.1999 (IO L 189, 22.7.1999, lch. 43). De mhaolú ar Airteagal 3(1)(b) agus (c) de Rialachán (CE) Uimh. 2597/97, ní bheidh feidhm ar feadh tréimhse cúig bliana ó dháta an aontachais ag na ceanglais a bhaineann le cion saille maidir le bainne le hól arna tháirgeadh sa Laitvia. Ní fhéadfar bainne le hól nach gcomhlíonann na ceanglais a bhaineann le cion saille a mhargú ach amháin sa Laitvia nó féadfar é a onnmhairiú go tríú tíortha. 3. 31999 R 1254: Rialachán (CE) Uimh. 1254/1999 ón gComhairle an 17 Bealtaine 1999 maidir le comheagraíocht an mhargaidh i mairteoil agus laofheoil (IO L 160, 26.6.1999, lch. 21), mar atá arna leasú go deireanach le: - 32001 R 2345: Rialachán (CE) Uimh. 2345/2001 ón gCoimisiún an 30.11.2001 (IO L 315, 1.11.2001, lch. 29). De mhaolú ar Airteagal 3(f) de Rialachán (CE) Uimh. 1254/1999, féadfaidh an Laitvia go dtí deireadh na bliana 2006 a mheas go bhfuil ba diúil de na pórtha atá liostaithe in Iarscríbhinn I a ghabhann le Rialachán (CE) Uimh. 2343/1999 ón gCoimisiún ag leagan síos rialacha mionsonraithe chur i bhfeidhm Rialachán (CE) Uimh. 1254/1999 ón gComhairle maidir le comheagraíocht an mhargaidh i mairteoil agus laofheoil a mhéad a bhaineann le scéimeanna préimhe [2] cáilithe don phréimh do bha diúil faoi Fhoroinn 3 de Rialachán (CE) Uimh. 1254/1999, ar chuntar go bhfuil siad dortha nó inseamhnaithe ag tairbh de phór feola. [2] IO L 281, 4.11.1999, lch. 30. --------------------------------------------------
Official Journal L 236 , 23/09/2003 P. 0921 - 0921



8. FUINNEAMH 31968 L 0414:Treoir 68/414/CEE ón gComhairle an 20 Nollaig 1968 ag forchur oibleagáid ar Bhallstáit CEE stoic íosta amhola agus/nó táirgí peitriliam a choinneáil (IO Uimh. L 308, 23.12.1968, lch. 14), mar atá arna leasú go deireanach le: - 31998 L 0093: Treoir 98/93/CE ón gComhairle an 14.12.98 (IO L 358, 31.12.1998, lch. 100). De mhaolú ar Airteagal 1(1) de Threoir 68/414/CE, ní bheidh feidhm sa tSlóvaic ag an íosleibhéal stoc de tháirgí peitriliam go dtí an 31 Nollaig 2008. Áiritheoidh an tSlóvaic go gcomhfhreagraíonn a híosleibhéal stoc de tháirgí peitriliam, i gcás gach ceann de na haicmí táirgí peitriliam atá liostaithe in Airteagal 2, ar a laghad do mheántomhailt inmheánach laethúil an mhéid laethanta seo a leanas, mar atá sainithe in Airteagal 1(1): - 47 lá faoi cheann dháta an aontachais; - 55 lá faoi cheann an 31 Nollaig 2004; - 64 lá faoi cheann an 31 Nollaig 2005; - 73 lá faoi cheann an 31 Nollaig 2006; - 82 lá faoi cheann an 31 Nollaig 2007; - 90 lá faoi cheann an 31 Nollaig 2008. --------------------------------------------------
Airteagal 35

1. Cruthaítear leis seo Áis Schengen mar ionstraim shealadach d'fhonn cuidiú le Ballstáit thairbhiúla idir dáta an aontachais agus deireadh 2006 chun gníomhaíochtaí a mhaoiniú ag teorainneacha seachtracha nua an Aontais d'fhonn acquis Schengen agus rialú teorainneacha seachtracha a chur chun feidhme.

D'fhonn déileáil leis na heasnaimh arna sainaithint san ullmhúchán do rannpháirtíocht in Schengen, beidh na cineálacha gníomhaíochta seo a leanas cáilithe do mhaoiniú faoi Áis Schengen:

- infheistíocht i mbonneagar um thrasnú teorainn agus i bhfoirgnimh ghaolmhara a fhoirgniú, a athnuachan nó a uasghrádú,

- infheistíochtaí in aon chineál trealaimh oibriúcháin (m.sh. trealamh saotharlainne, uirlisí braith, crua-earraí agus bogearraí do Chóras Faisnéise Schengen-SIS 2, modhanna iompair),

- gardaí teorann a oiliúint,

- tacaíocht do chostais loighistice agus oibríochtaí.

2. Cuirfear na méideanna seo a leanas ar fáil faoi Áis Schengen i bhfoirm íocaíochtaí deontas cnapshuime, amhail ar dháta an aontachais, leis na Ballstáit thairbhiúla atá liostaithe thíos:

(EUR milliún, praghsanna 1999) |

| 2004 | 2005 | 2006 |

An Eastóin | 22,9 | 22,9 | 22,9 |

An Laitvia | 23,7 | 23,7 | 23,7 |

An Liotuáin | 44,78 | 61,07 | 29,85 |

An Ungáir | 49,3 | 49,3 | 49,3 |

An Pholainn | 93,34 | 93,33 | 93,33 |

An tSlóivéin | 35,64 | 35,63 | 35,63 |

An tSlóvaic | 15,94 | 15,93 | 15,93 |

3. Beidh na Ballstáit thairbhiúla freagrach as oibríochtaí leithleacha a roghnú agus a chur chun feidhme i gcomhlíonadh an Airteagail seo. Beidh siad freagrach freisin as úsáid na háise a chomhordú le cúnamh ó ionstraimí Comhphobail eile, á áirithiú go luíonn sin le beartais agus bearta Comhphobail agus go gcomhlíonann sin an Rialachán Airgeadais is infheidhme maidir le buiséad ginearálta na gComhphobal Eorpach.

Úsáidfear na híocaíochtaí deontas cnapshuime laistigh de thrí bliana ón gcéad íocaíocht agus aisghabhfaidh an Coimisiún aon chistí gan caitheamh nó arna gcaitheamh gan chall. Tráth nach déanaí ná sé mhí tar éis an teorainn ama trí bliana a dhul in éag, déanfaidh na Ballstáit thairbhiúla tuarascáil chuimsitheach ar feidhmiú airgeadais na n-íocaíochtaí deontas cnapshuime a thíolacadh maille le ráiteas ag fírinniú an chaiteachais.

Feidhmeoidh an Stát tairbhiúil an fhreagracht sin gan dochar do fhreagracht an Choimisiúin as buiséad ginearálta na gComhphobal Eorpach a chur chun feidhme agus i gcomhréir leis na forálacha den Rialachán Airgeadais is infheidhme maidir le bainistíocht dhílárnaithe.

4. Coinníonn an Coimisiún an ceart chun fíorú a dhéanamh tríd an an Oifig i gcoinne na Calaoise (OLAF). Féadfaidh an Coimisiún agus an Chúirt Iniúchóirí seiceálacha ar an bhfód a dhéanamh i gcomhréir leis na nósanna imeachta iomchuí.

5. Féadfaidh an Coimisiún aon fhorálacha teicniúla a ghlacadh is gá chun an Áis seo a oibriú.

--------------------------------------------------
Official Journal L 236 , 23/09/2003 P. 0334 - 0334



D. CEARTA SAORÁNACH 31994 L 0080: Treoir 94/80/CE an 19 Nollaig ag leagan síos rialacha miosonraithe maidir le feidhmiú an chirt chun vótála agus chun bheith ina n-iarrthóirí i dtoghcháin bhardasacha ag saoránaigh den Aontas a bhfuil cónaí orthu i mBallstát nach náisiúnaigh de iad (IO L 368, 31.12.1994, lch. 38), mar atá arna leasú le: - 31996 L 0030: Treoir 96/30/CE ón gCoimisiún an 13.5.1996 (IO L 122, 22.5.1996, lch. 14). Cuirtear an méid seo a leanas in ionad na hIarscríbhinne: " Annex "Basic local government unit" within the meaning of Article 2(1)(a) of this Directive means any of the following: in Belgium: commune/gemeente/Gemeinde, in the Czech Republic: obec, městský obvod nebo městská část územně členěného statutárního města, městská část hlavního města Prahy, in Denmark: amtskommune, Koøbenhavns kommune, Frederiksberg kommune, primærkommune, in Germany: kreisfreie Stadt bzw. Stadtkreis; Kreis; Gemeinde, Bezirk in der Freien und Hansestadt Hamburg und im Land Berlin; Stadtgemeinde Bremen in der Freien Hansestadt Bremen, Stadt-, Gemeinde-, oder Ortsbezirke bzw. Ortschaften, in Estonia: vald, linn, in Greece: οινότης, δήμος, in Spain: municipio, entidad de ámbito territorial inferior al municipal, in France: commune, arrondissement dans les villes déterminées par la législation interne, section de commune in Ireland: country, county borough, borough, urban district, town, in Italy: comune, circoscrizione, in Cyprus: δήμος, κοινότητα, in Latvia: pagasts, novads, pilsēta, in Lithuania: Savivaldybės taryba, in Luxembourg: commune, in Hungary: települési önkormányzat; község, nagyközség, város, megyei jogú város, főváros, főváros kerületei; területi önkormányzat; megye, in Malta: Kunsill Lokali, in the Netherlands: gemeente, deelgemeente, in Austria: Gemeinden, Bezirke in der Stadt Wien, in Poland: gmina, in Portugal: município, freguesia, in Slovenia: občina, in Slovakia: samospráva obce: obec, mesto, hlavné mesto Slovenskej republiky Bratislava, mesto Košice, mestská časť hlavného mesta Slovenskej republiky Bratislavy, mestská časť mesta Košice; samospráva vyššieho územného celku: samosprávny kraj, in Finland: kunta, kommun, kommun på Åland, in Sweden: kommuner, landsting, in the United Kingdom: counties in England; counties, county boroughs and communities in Wales: regions and Islands in Scotland; districts in England, Scotland and Northern Ireland; London boroughs; parishes in England; the City of London in relation to ward elections for common councilmen. " . --------------------------------------------------
Official Journal L 236 , 23/09/2003 P. 0819 - 0819



2. SAOIRSE SEIRBHÍSÍ A SHOLÁTHAR 32000 L 0012: Treoir 2000/12/CE 'Pharlaimint na hEorpa agus ón gComhairle an 20 Márta 2000 maidir le gabháil le gnó institiúidí creidmheasa agus lena shaothrú (IO Uimh. L 126, 26.5.2000, lch. 1), mar atá arna leasú le: - 32000 L 0028: Treoir 2000/28/CE ó Pharlaimint na hEorpa agus ón gComhairle an 18.9.2000 (IO L 275, 27.10.2000, lch. 37). Sa Chipir, ní bheidh feidhm ag Treoir 2000/12/CE maidir leis na Comharchumainn Chreidmheasa agus Choigiltis a mhéad nach bhfuil siad ar cothrom le forálacha na Treorach sin, go dtí an 31 Nollaig 2007. Amhail ó dháta an Aontachais agus go dtí deireadh na tréimhse thuasluaite, cuirfidh na húdaráis Chipireacha an Coimisiún ar an eolas ag tús gach bliana faoi líon na gComharchumann Creidmheasa agus Coigiltis nach bhfuil ar cothrom a leantar dá n-eisiamh mar aon lena scair den mhargadh. --------------------------------------------------
Official Journal L 236 , 23/09/2003 P. 0049 - 0049



Airteagal 60 Is cuid dhílis den Ionstraim seo Iarscríbhinní I go XVIII, na Foscríbhinní a ghabhann leo agus Prótacail 1 go 10 atá i gceangal léi. --------------------------------------------------
Official Journal L 236 , 23/09/2003 P. 0843 - 0843



C. CÁILÍOCHT AN UISCE 31991 L 0271: Treoir 91/271/CEE ón gComhairle an 21 Bealtaine 1991 maidir le cóireáil fuíolluisce uirbigh (IO L 135, 30.5.1991, lch. 40), mar atá arna leasú le: - 31998 L 0015: Treoir 98/15/CE ón gCoimisiún an 27.2.1998 (IO L 67, 7.3.1998, lch. 29). De mhaolú ar Airteagail 3, 4 agus 5(2) de Threoir 91/271/CE, ní bheidh feidhm iomlán go dtí an 31 Nollaig 2015 sa Liotuáin ag na ceanglais do chórais bhailithe agus cóireáil fuíolluisce uirbigh i gcomhréir leis an sprioc idirmheánach seo a leanas: - faoi cheann an 31 Nollaig 2007, beidh Airteagail 4 agus 5(2) den Treoir comhlíonta do cheirtleáin ar mó coibhéis a ndaonra ná 10000. --------------------------------------------------
2. SAOIRSE SEIRBHÍSÍ A SHOLÁTHAR

1. 31994 L 0019: Treoir 94/19/CE ó Pharlaimint na hEorpa agus ón gComhairle an 30 Bealtaine 1994 maidir le scéimeanna ráthaithe éarlaisí (IO L 135, 31.5.1994, lch. 5).

De mhaolú ar Airteagal 7(1) de Threoir 94/91/CE, ní bheidh feidhm ag an íosleibhéal ráthaíochta sa Laitvia go dtí an 31 Nollaig 2007. Áiritheoidh an Laitvia go bhforálfaidh a scéim ráthaithe éarlaisí do chumhdach nach lú ná EUR 10000 go dtí an 31 Nollaig 2005 agus do chumhdach nach lú ná EUR 15000 ón 1 Eanáir 2006 go dtí an31 Nollaig 2007.

Le linn na hidirthréimhse, coinneoidh na Ballstáit eile an ceart acu féin cosc a chur le brainse d'institiúid Laitviach chreidmheasa atá bunaithe ar a gcríocha oibriú muna bhfuil, agus go dtí go bhfuil, brainse den sórt sin tar éis dul isteach i scéim ráthaithe éarlaisí laistigh de chríocha an Bhallstáit i dtrácht atá aitheanta go hoifigiúil d'fhonn an difear idir an leibhéal Laitviach ráthaíochta agus an t-íosleibhéal dá dtagraítear in Airteagal 7(1) a chumhdach.

2. 31997 L 0009: Treoir 97/9/CE ó Pharlaimint na hEorpa agus ón gComhairle an 3 Márta 1997 maidir le scéimeanna cúitimh d'infheisteoirí (IO L 84, 26.3.1997, lch. 22).

De mhaolú ar Airteagal 4(1) de Threoir 97/9/CE, ní bheidh feidhm ag an íosleibhéal cúitimh sa Laitvia go dtí an 31 Nollaig 2007. Áiritheoidh an Laitvia go bhforálfaidh a scéim chúitimh d'infheisteoirí do chumhdach nach lú ná EUR 10000 go dtí an 31 Nollaig 2005 agus do chumhdach nach lú ná EUR 15000 ón 1 Eanáir 2006 go dtí an 31 Nollaig 2007.

Le linn na hidirthréimhse, coinneoidh na Ballstáit eile an ceart acu féin cosc a chur le brainse de ghnólacht Laitviach infheistíochta atá bunaithe ar a gcríocha oibriú muna bhfuil, agus go dtí go bhfuil, brainse den sórt sin tar éis dul isteach i scéim chúitimh d'infheisteoirí laistigh de chríocha an Bhallstáit i dtrácht atá aitheanta go hoifigiúil d'fhonn an difear idir an leibhéal Laitviach cúitimh agus an t-íosleibhéal dá dtagraítear in Airteagal 4(1) a chumhdach.

--------------------------------------------------
Official Journal L 236 , 23/09/2003 P. 0064 - 0064



C. COSMAIDÍ 31995 L 0017: Treoir 95/17/EC ón gCoimisiún an 19 Meitheamh 1995 ag leagan síos rialacha mionsonraithe chun Treoir 76/768/CE ón gComhairle a chur i bhfeidhm a mhéad a bhaineann le neamh-áireamh comhábhair amháin nó níos mó ar an liosta arna úsáid do lipéadú táirgí cosmaideacha (IO L 140, 23.6.1995, lch. 26). San Iarscríbhinn, cuirtear an méid seo a leanas le pointe 2 i ndiaidh "15 Sweden" "16 Czech Republic 17 Estonia 18 Cyprus 19 Latvia 20 Lithuania 21 Hungary 22 Malta 23 Poland 24 Slovenia 25 Slovakia." . --------------------------------------------------
Official Journal L 236 , 23/09/2003 P. 0890 - 0890



12. TEILEACHUMARSÁID AGUS TEICNEOLAÍOCHTAÍ AN EOLAIS 31997 L 0067: Treoir 97/67/CE ó Pharlaimint na hEorpa agus ón gComhairle an 15 Nollaig 1997 maidir le comhrialacha chun an margadh inmheánach Comhphobail i seirbhísí poist a fhorbairt agus cáilíocht na seirbhíse a fheabhsú (IO L 15, 21.1.1998, lch.1), mar atá arna leasú go deireanach le: - 32002 L 0039: Treoir 2002/39/CE ó Pharlaimint na hEorpa agus ón gComhairle an 10.6.2002 (IO L 176, 5.7.2002, lch. 21). De mhaolú ar an dara fomhír d'Airteagal 7(1) de Threoir 97/67/CE, féadfaidh an Pholainn teorainn mheáchain 350 gram a chur i bhfeidhm chun seirbhísí a fhorchoimeád do sholáthróirí seirbhísí uilíocha go dtí an 31 Nollaig 2005. Le linn na tréimhse sin, ní bheidh feidhm ag an teorainn mheáchain sin más ionann an praghas le trí oiread na taraife poiblí do mhír chomhfhreagrais sa chéad chéim mheáchain den aicme is tapúla, nó más mó é ná an méid sin. --------------------------------------------------
8. Dearbhú maidir le sceall ola, leis an margadh inmheánach leictreachais agus le Treoir 96/92/CE ó Pharlaimint na hEorpa agus ón gComhairle an 19 Nollaig 1996 maidir le comhrialacha don mhargadh inmheánach sa leictreachas (Treoir Leictreachais): an Eastóin

Déanfaidh an tAontas faireachán géar ar chomhlíonadh a gealltanas ag an Eastóin go háirithe i dtaca le hullmhúchán breise don mhargadh inmheánach fuinnimh (earnáil an scealla ola a athstruchtúrú, earnáil an leictreachais a athstruchtúrú, reachtaíocht, Cigireacht an Mhargaidh Fuinnimh a neartú etc).

Tarraingíonn an tAontas aird na hEastóine ar chonclúidí na gComhairlí Eorpacha i Liospóin agus in Barcelona a bhaineann le hoscailt na margaí a luathú in earnálacha an leictreachais agus an gháis - i measc earnálacha eile - d'fhonn margadh inmheánach lánoibríochtúil sna réimsí sin a bhaint amach, agus tugann sé dá aire na ráitis a rinne an Eastóin níos túisce ina leith seo ar an 27 Bealtaine 2002 i gcomhthéacs na gcaibidlí aontachais. D'ainneoin an ghá le margadh inmheánach lánoibríochtúil leictreachais a chur chun feidhme go luath, tugann an tAontas dá aire go bhforchoimeádann an Eastóin a seasamh maidir le forbairtí ar an reachtaíocht sa réimse seo sa todhchaí. Aithníonn an tAontas i ndáil leis seo an staid shonrach i dtaca leis an earnáil scealla ola a athstruchtúrú, ní a éileoidh iarracht faoi leith go dtí deireadh 2012 agus an gá le margadh leictreachais na hEastóine a oscailt de réir a chéile do chustaiméirí neamhthís go dtí an dáta sin.

Tugann an tAontas dá aire go bhféadfar, d'fhonn saobhadh féideartha iomaíochta sa mhargadh inmheánach leictreachais a theorannú, nach foláir sásraí coimirce, ar nós an chlásail chómhalartachta i dTreoir 96/92/CE, a chur i bhfeidhm.

Déanfaidh an Coimisiún faireachán géar ar fhorbairt tháirgeadh an leictreachais agus ar na hathruithe a d'fhéadfadh teacht ar ar margadh leictreachais san Eastóin agus sna tíortha comharsanacha.

Gan dochar don mhéid sin thuas, féadfaidh aon Bhallstát, amhail ó 2009, a iarraidh ar an gCoimisiún forbairt na margaí leictreachais i limistéar Mhuir Bhailt a mheasúnú. Ar bhonn na measúnachta sin, agus lánaird á tabhairt ar chineál uathúil an scealla ola agus ar na dálaí sóisialta agus eacnamaíocha a bhaineann le scealla ola a bhaint, a tháirgeadh agus a thomhailt san Eastóin, agus cuspóirí an Chomhphobail i dtaca leis an margadh leictreachais á gcur san áireamh, cuirfidh an Coimisiún tuairisc maille le moltaí iomchuí chuig an gComhairle.

--------------------------------------------------
A. CÁILÍOCHT AN AEIR

31994 L 0063: Treoir 94/63/CE ó Pharlaimint na hEorpa agus ón gComhairle an 20 Nollaig 1994 maidir le rialú astaíochtaí de chomhdhúile soghalaithe orgánacha (CSO) a thig ó stóráil peitril agus óna dáileadh ó theirminéil go stáisiúin seirbhíse (IO L 365, 31.12.1994, lch. 24).

1. De mhaolú ar Airteagal 3 agus Iarscríbhinn I de Threoir 94/63/CE, ní bheidh feidhm go dtí an 31 Nollaig 2007 sa Liotuáin ag na ceanglais do fhearais stórála atá ann ag teirminéil maidir le fearais stórála a bhfuil acu tríchur arna luchtú is lú ná nó is ionann le 50000 tonna in aghaidh na bliana.

2. De mhaolú ar Airteagal 4 agus Iarscríbhinn II de Threoir 94/63/CE, ní bheidh feidhm go dtí an 31 Nollaig 2007 sa Liotuáin ag na ceanglais do luchtú agus díluchtú coimeádán soghluaiste atá ann ag teirminéil maidir le 12 ceann aistir a bhfuil acu tríchur is lú ná nó is ionann le 150000 tonna in aghaidh na bliana.

3. De mhaolú ar Airteagal 5 de Threoir 94/63/CE, ní bheidh feidhm go dtí an 31 Nollaig 2005 sa Liotuáin ag na ceanglais do choimeádáin shoghluaiste atá ann ag teirminéil maidir le 140 tancaer bóthair agus 1900 tancaer iarnróid.

4. De mhaolú ar Airteagal 6 agus Iarscríbhinn III de Threoir 94/63/CE, ní bheidh feidhm go dtí an 31 Nollaig 2007 sa Liotuáin ag na ceanglais do fhearais stórála atá ann ag stáisiúin seirbhíse maidir le stáisiúin seirbhíse a bhfuil acu tríchur 1000 m3 in aghaidh na bliana nó níos lú.

--------------------------------------------------
Official Journal L 236 , 23/09/2003 P. 0046 - 0046



Airteagal 44 Déanfaidh an Chomhairle cibé oiriúnuithe ar a Rialacha Nós Imeachta is gá de thoradh an aontachais. --------------------------------------------------